Knaap

Knaap ehk klamp on vastassuunaliste haaradega seadis köie või nööri (veesõiduki otsa või liini) kinnitamiseks.

Kirjeldus 
Knaape kasutatakse peamiselt veesõidukitel, kuid ka lipumastidel. Veesõidukitel on knaabid kasutusel peamiselt sildumiseks (pigem väiksem veesõiduk) või taglase süsteemide kasutamiseks. 

Knaabile seotakse nöör (laeva ots, liin) kaheksatena. Sidumist alustatakse kiibist, klüüsist, plokist või muust suunavast kohast kaugemale jääva haara või külje alt. Knaabile seotud ringi ehk välpa nimetatakse lengiks. Kindlaks pidamiseks on mõistlik siduda vähemalt 2-3 lengi ja viimane leng lõpetada otsalukuga.

Purjelaeval võib olla ka 1-haarne knaap ehk sõrmknaap.

Vaata ka 
Pollar
Naagel
Kiip

Välislingid 
 Mereviki

Laevade ehitus